ศึกชิงคลื่น 900 MHz รอบ 131 เคาะใบแรก 54,402 ลบ. ใบสอง 56,656 ลบ.
ศึกชิงคลื่น 900 MHz รอบ 131 เคาะใบแรก 54,402 ลบ. ใบสอง 56,656 ลบ.
17 ธ.ค. 2558

ผู้สื่อข่าวรายงานว่าการประมูลคลื่น 900 MHz รอบ 131 ใบแรกมีผู้เคาะประมูล 1 ราย ราคา 54,402 ล้านบาท ส่วนใบที่ 2 มีผู้เคาะประมูล 2 ราย ราคา 56,656 ล้านบาท ราคารวม 2 ใบอนุญาตอยู่ที่ 111,058 ล้านบาท
จากรอบที่ 130 ใบแรกมีผู้เคาะประมูล 1 ราย ราคา 54,080 ล้านบาท ส่วนใบที่ 2 มีผู้เคาะประมูล 2 ราย  ราคา 56,334 ล้านบาท ราคารวม 2 ใบอนุญาตอยู่ที่ 110,414 ล้านบาท
รอบที่ 129 ใบแรกมีผู้เคาะประมูล 0 รายราคา 53,758 ล้านบาทใบที่ 2 มีผู้เคาะประมูล 2 รายราคา 56,012 ล้านบาท ราคารวม 2 ใบอนุญาตอยู่ที่ 109,770 ล้านบาท
รอบที่ 128 ใบแรกมีผู้เคาะประมูล 1 ราย ราคา 53,758 ล้านบาท ใบที่ 2 มีผู้เคาะประมูล 2 รายราคา 55,690 ล้านบาท ราคารวม 2 ใบอนุญาตอยู่ที่ 109,448 ล้านบาท
รอบที่ 127 เคาะใบแรก มีผู้เคาะประมูล 1 ราย ราคา 53,436 ล้านบาท ใบที่ 2 มีผู้เคาะประมูล 2 ราย ราคา 55,368 ล้านบาท ราคารวม 2 ใบอนุญาตอยู่ที่ 108,804 ล้านบาท
รอบที่ 126 เคาะใบแรก มีผู้เคาะประมูล 1 ราย ราคา 53,114 ล้านบาท รอบที่ 2 มีผู้เคาะประมูล 2 ราย ราคา 55,046 ล้านบาท ราคารวม 2 ใบอนุญาตอยู่ที่ 108,160 ล้านบาท
 
ด้านนายก่อกิจ ด่านชัยวิจิตร รองเลขาธิการ คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เปิดเผยว่า สถานการณ์การประมูลคลื่นความถี่ 900 MHz ขณะนี้ยังยืนยันได้ว่าไม่มีผู้ประมูลรายใดถอนตัวจากการประมูล และยังคงเคาะราคาแข่งกันครบทั้ง 4 ราย แต่บางช่วงอาจใช้กลยุทธการยืนราคาเพื่อรอดูคู่แข่ง ซึ่งสามารถเห็นได้จากการวิเคราะห์จากเส้นกราฟ
อย่างไรก็ตาม แม้ว่าขณะนี้ผู้เข้าประมูลยังคงเคาะราคาทั้ง 2 ใบอนุญาตเพิ่มขึ้นอย่างต่อเนื่อง แต่มองว่าราคารวมทั้ง 2 ใบอนุญาตคงจะเพิ่มขึ้นไปไม่เกิน 120,000 ล้านบาท เนื่องจากหากราคาสูงกว่านี้จะส่งผลกระทบต่อ EBITDA ของบริษัทที่ชนะประมูลให้ปรับลดลงอย่างมีนัยสำคัญ และทำให้การลงทุนที่จะเกิดขึ้นอนาคต เช่น โครงข่าย เกิดข้อจำกัด